Сюжэт мюзікла Блакітная камея на лібрэта К. Кавалярана высноўваецца з экзатычных для нас эпізодаў гісторыі Расійскай імперыі, звязаных з князёўнай Тараканавай, імператрыцай Кацярынай ІІ… Прапануецца нечаканы для стацыянарнай акадэмічнай тэатральнай сцэны прынцып самой пастаноўкі: перш чым атрымаць у ёй ролю, прэтэндэнты пройдуць кастынг, прычым стваральнікі спектакля правядуць яго на неверагодна дэмакратычных умовах: прайсці выпрабаванне можа кожны чалавек з вуліцынеабавязкова мець дыплом пра музычную, акцёскую ці харэаграфічную адукацыю. Каманда Брэйтбурга абяцае разгледзець у прэтэндэнтах адпаведныя здольнасці, навучыць асновам прафесіі, памагчы раскрыцца на сцэне, паказаць дарогу да творчага развіцця. Яшчэ адзін праект Народны артыст? Падабенства ёсць. Але ў адрозненне ад колішняга тэле-шоу, пасля якога разам са святлом у студыі згасала і ўзнёсласць новаспечаных зорак тэатральны праект, разлічаны не на адзін сезон, дазволіць яго непрафесійным удзельнікам з кожным спектаклем перажываць дзівоснае пачуццё, якое дае сцэна і жывы кантакт з публікай. 